Απόφαση της Μεικτής Επιτροπής του ΕΟX

αριθ. 65/2003

της 20ής Ιουνίου 2003

για την τροποποίηση του παραρτήματος Ι (Κτηνιατρικά και φυτοϋγειονομικά θέματα) της συμφωνίας για τον ΕΟΧ

Η ΜΕΙΚΤΗ ΕΠΙΤΡΟΠΗ TOY ΕΟΧ,

Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε από το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής "η συμφωνία", και ιδίως το άρθρο 98,

Εκτιμώντας τα ακόλουθα:

(1) Το παράρτημα Ι της συμφωνίας τροποποιήθηκε από την απόφαση αριθ. 31/2003 της Μεικτής Επιτροπής του ΕΟΧ, της 14ης Μαρτίου 2003(1).

(2) Πρέπει να ενσωματωθεί στη συμφωνία η απόφαση 2000/766/ΕΚ του Συμβουλίου, της 4ης Δεκεμβρίου 2000, περί ορισμένων μέτρων προστασίας σχετικά με τις μεταδοτικές σπογγώδεις εγκεφαλοπάθειες και τη χρησιμοποίηση ζωικών πρωτεϊνών στη διατροφή των ζώων(2).

(3) Πρέπει να ενσωματωθεί στη συμφωνία η απόφαση 2001/9/ΕΚ της Επιτροπής, της 29ης Δεκεμβρίου 2000, σχετικά με τα μέτρα ελέγχου που απαιτούνται για την εφαρμογή της απόφασης 2000/766/ΕΚ του Συμβουλίου περί ορισμένων μέτρων προστασίας σχετικά με τις μεταδοτικές σπογγώδεις εγκεφαλοπάθειες και τη χρησιμοποίηση ζωικών πρωτεϊνών στη διατροφή των ζώων(3).

(4) Πρέπει να ενσωματωθεί στη συμφωνία η απόφαση 2001/165/ΕΚ της Επιτροπής, της 27ης Φεβρουαρίου 2001, για την τροποποίηση, όσον αφορά τα προϊόντα υδρόλυσης πρωτεϊνών, της απόφασης 2001/9/ΕΚ σχετικά με τα μέτρα ελέγχου που απαιτούνται για την εφαρμογή της απόφασης 2000/766/ΕΚ του Συμβουλίου περί ορισμένων μέτρων προστασίας σχετικά με τις μεταδοτικές σπογγώδεις εγκεφαλοπάθειες και τη χρησιμοποίηση ζωικών πρωτεϊνών στη διατροφή των ζώων(4).

(5) Πρέπει να ενσωματωθεί στη συμφωνία η απόφαση 2002/248/ΕΚ της Επιτροπής, της 27ης Μαρτίου 2002, για την τροποποίηση των αποφάσεων 2000/766/ΕΚ του Συμβουλίου και 2001/9/ΕΚ της Επιτροπής σχετικά με τις μεταδοτικές σπογγώδεις εγκεφαλοπάθειες και τη χρησιμοποίηση ζωικών πρωτεϊνών στη διατροφή των ζώων(5).

(6) Η παρούσα απόφαση δεν εφαρμόζεται στο Λιχτενστάιν,

ΑΠΟΦΑΣΙΖΕΙ:

Άρθρο 1

Το κεφάλαιο Ι του παραρτήματος I της συμφωνίας τροποποιείται ως εξής:

1. Μετά το σημείο 10 (οδηγία 90/167/ΕΟΚ του Συμβουλίου) στο μέρος 7.1, παρεμβάλλεται το ακόλουθο σημείο:

"11. 32000 D 0766: Απόφαση 2000/766/ΕΚ του Συμβουλίου, της 4ης Δεκεμβρίου 2000, περί ορισμένων μέτρων προστασίας σχετικά με τις μεταδοτικές σπογγώδεις εγκεφαλοπάθειες και τη χρησιμοποίηση ζωικών πρωτεϊνών στη διατροφή των ζώων (ΕΕ L 306 της 7.12.2000, σ. 32), όπως τροποποιήθηκε από:

- 32002 D 0248: Απόφαση 2002/248/ΕΚ της Επιτροπής της 27ης Μαρτίου 2002 (ΕΕ L 84 της 28.3.2002, σ. 71).

Η παρούσα πράξη εφαρμόζεται επίσης στην Ισλανδία για τους τομείς που καλύπτονται από τις ειδικές πράξεις στις οποίες γίνεται μνεία στην παράγραφο 2 του εισαγωγικού μέρους.".

2. Μετά το σημείο 15 (απόφαση 2000/159/ΕΚ της Επιτροπής) στο μέρος 7.2, παρεμβάλλεται το ακόλουθο σημείο:

"16. 32001 D 0009: Απόφαση 2001/9/ΕΚ της Επιτροπής, της 29ης Δεκεμβρίου 2000, σχετικά με τα μέτρα ελέγχου που απαιτούνται για την εφαρμογή της απόφασης 2000/766/ΕΚ του Συμβουλίου περί ορισμένων μέτρων προστασίας σχετικά με τις μεταδοτικές σπογγώδεις εγκεφαλοπάθειες και τη χρησιμοποίηση ζωικών πρωτεϊνών στη διατροφή των ζώων (ΕΕ L 2 της 5.1.2001, σ. 32), όπως τροποποιήθηκε από:

- 32001 D 0165: Απόφαση 2001/165/ΕΚ της Επιτροπής της 27ης Φεβρουαρίου 2001 (ΕΕ L 58 της 28.2.2001, σ. 43),

- 32002 D 0248: Απόφαση 2002/248/ΕΚ της Επιτροπής της 27ης Μαρτίου 2002 (ΕΕ L 84 της 28.3.2002, σ. 71).

Η παρούσα πράξη εφαρμόζεται επίσης στην Ισλανδία για τους τομείς που καλύπτονται από τις ειδικές πράξεις στις οποίες γίνεται μνεία στην παράγραφο 2 του εισαγωγικού μέρους.".

Άρθρο 2

Τα κείμενα των αποφάσεων 2000/766/ΕΚ, 2001/9/ΕΚ, 2001/165/ΕΚ και 2002/248/ΕΚ στην ισλανδική και τη νορβηγική γλώσσα, τα οποία δημοσιεύονται στο συμπλήρωμα για τον ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.

Άρθρο 3

Η παρούσα απόφαση αρχίζει να ισχύει στις 21 Ιουνίου 2003, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας(6).

Άρθρο 4

Η παρούσα απόφαση δημοσιεύεται στο τμήμα για τον ΕΟΧ και στο συμπλήρωμα για τον ΕΟΧ της Επίσημης Εφημερίδας της Ευρωπαϊκής Ένωσης.

Βρυξέλλες, 20 Ιουνίου 2003.

Για τη Μεικτή Επιτροπή του ΕΟΧ

Ο Πρόεδρος

P. Westerlund

(1) ΕΕ L 137 της 5.6.2003, σ. 30.

(2) ΕΕ L 306 της 7.12.2000, σ. 32.

(3) ΕΕ L 2 της 5.1.2001, σ. 32.

(4) ΕΕ L 58 της 28.2.2001, σ. 43.

(5) ΕΕ L 84 της 28.3.2002, σ. 71.

(6) Δεν έχουν αναφερθεί συνταγματικές απαιτήσεις.